আহমেদ শেহজাদ
আহমেদ শেহজাদ (পশতু: احمد شهزاد; জন্ম: ২৩ নভেম্বর, ১৯৯১) পাঞ্জাব প্রদেশের লাহোরে জন্মগ্রহণকারী পাকিস্তানি ক্রিকেটার। ডানহাতি উদ্বোধনী ব্যাটসম্যানরূপে পাকিস্তান দলের হয়ে আন্তর্জাতিক ক্রিকেট খেলে থাকেন। প্রয়োজনে লেগ ব্রেক বোলিংও করেন তিনি। এছাড়াও, ঘরোয়া ক্রিকেটে হাবিব ব্যাংক লিমিটেড দলের হয়ে খেলেন। তিনি সাধারণত আক্রমণাত্তক ক্রিকেট খেলতে পছন্দ করেন। আহমেদ শেহজাদ লাহোরে বসবাসকারী পাখতুন/পাঠান জাতিগোষ্ঠীর সন্তান। তিনি পশতু ভাষায় স্বাভাবিকভাবে কথা বলতে পারেন।